IZPUŠČANJE VODE Z NAMENOM ZAGOTAVLJANJA ČIM NIŽJIH TEMPERATUR VODE TER MERITVE HIDRANTNEGA OMREŽJA
Spoštovani porabniki pitne vode
Obveščamo vas, da smo z mesecem junijem začeli na posameznih odsekih vodovodnega sistema A izpuščati pitno vodo preko hidrantnega sistema. S tedenskim izpuščanjem pitne vode želimo zagotoviti čim nižjo temperaturo pitne vode v vodovodnem omrežju in sočasno omogočiti povišano frekvanco zamenjave vode. Uporabnike pitne vode tudi obveščamo, da smo zaradi povišanega mikrobiološkega tveganja, vsled povišanih temperatur pitne vode,  začeli z dokloriranjem na vodohranu Črenšovci in nabiri Dobrovnik. Ukrepa bomo izvajali v poletnih mesecih (julij, avgust in september) t.j. v času povišanih temperatur pitne vode v omrežju.
Istočasno vas obveščamo, da bomo v juliju in avgustu izvajali obvezne letne meritve hidrantnega omrežja na celotnem vodovodnem omrežju, zato obstaja možnost, da bo občasno prihajalo do manjših motenj, pri dobavi pitne vode in sicer v občinah Lendava, Dobrovnik, Kobilje, Črenšovci, Odranci in Turnišče.
 Zaradi teh ukrepov in posegov se lahko zgodi, da zaznate kako spremembo lastnosti vode, zato vam priporočamo, da v tem primeru na internem omrežju na mestih kjer imate možnost izpuščanja, izpuščate vodo nekaj minut, oziroma toliko časa, da se voda zbistri.
Hvala za razumevanje!

